Molekulska anatomija
Molekulska anatomija je subspecijalnost mikroskopske anatomije koja se bavi identifikacijom i opisom molekulske strukture ćelija, tkiva, organa i organela u organizmu. U širem smislu pojma, ova oblast nalazi se u sjecištu interesa više hemijskih, bioloških i fizičkih nauka. To se posebno odnosi na međudisciplinske nauke, kao što su biohemija i biofizika, a bliske su joj i računarska anatomija i bioinformatika. U objekte proučavanja ove oblasti uključuju se praktično sve molekulske strukture, a osobito makromolekulske sekvence i kompleksi. Od posebnog interesa, u svim ovim područjima je strukturna anatomija nukleinskih kiselina i polipeptidnih lanaca, odnosno bjelančevina, u sferi skladištenja i realizacije genetičkog programa svih živih struktura i funkcija.